Document ID: /roh_data/filtered/fineweb-2-filterrobots_roh.jsonl.gz/1011

Ils perscrutaders da Mediapulse han analisà quant radio ch’i vegn taidlà en las grondas regiuns linguisticas da la Svizra:
- 114 minutas per di en Svizra tudestga
- 112 minutas per di en Svizra taliana
- 97 minutas per di en Romandie
Cumpareglià cun l'onn passà han las Svizras ed ils Svizzers tadlà en tuttas regiuns linguisticas 4 minutas pli pauc radio.
Ils emetturs da la SRG SSR tegnan las grondas parts dal martgà
Las pli grondas parts dal martgà han ils emetturs da la SRG SSR: En la Svizra taliana èn quai radund ¾ dal martgà ed en las autras duas regiuns grondas radund 2/3 dal martgà.
Malgrà ils buns resultads ha la SRG SSR pers en tut las trais grondas regiuns linguisticas parts dal martgà a la concurrenza dals radios privats.
Nov sistem da mesirar a partir dal 2018
Mediapulse publitgescha las cifras uffizialas dal diever da radio duas giadas ad onn. Ella mesira il consum-live da radio via cabel, UKW, DAB+ e Webradio tar la populaziun svizra sur 15 onns.
A partir dal 2018 vegn Mediapulse a mesirar tenor atgnas indicaziuns cun ina nov’ura da mesirar.
RR novitads 14:00